रायदावनो गोनां दि बै भारतीय जनता पार्ति मख'लांनाय गंब्रै बिधान सभा बियाबाव इलेक्सन खुंजेन्नायनि गुबै थांखिया दानि साब्रै एम एल ए (Sitting Four MLAs) मोना गावनि बिबानसम जोबस्लाबैयावनो देग्लाय नि एप्रिलाव खुंफुं जानाय ल'क सभा बिसायख'थियाव देरहानानै सांसद महरै सायख' जादोंमोन। उनाव बै गंब्रै मासिया उदां (Vacant) जाना दंमोन। सांसद महरै संसदनि दरबाराव आगान सुरलांनाय साब्रै सुबुं थान्दै मोना फारियै सनारीनि बि जे पि नि एम एल ए तपन कुमार गगैया जरहाट ल'क सभा बियाबनिफ्राय, जेराव राङापारनि एम एल ए पल्लब लचन दास तेजपुरनिफ्राय, राटाबारि बियाबनि एम एल ए कृपानाथ माल्लाया करिमगन्ज बियाब निफ्राय, जनिया बियाबनि कंग्रेस एम एल ए आब्दुल खालेका बरपेटा ल'क सभा बियाबनिफ्राय सायख' जादोंमोन।